Hvidovre Sejlklub Suset  

Medlem af Dansk Sejlunion og Danmarks Idræts Forbund 
Referat fra ordinær generalforsamling i Hvidovre Sejlklub Suset. Torsdag den 30. april 2026 kl. 19.00.
 
Dagsorden 
 
1. Valg af dirigent. 
2. Valg af referent. 	
3. Valg af stemmetællere. 
4. Formandens beretning 
5. Regnskab, herunder orientering om budget. Disse er vedlagt indkaldelsen 
6. Valg til bestyrelse. Efter tur afgår følgende: 
		Formand	Ulrik Larsen 	(modtager genvalg)

		Bestyrelsesmedlemmerne:	Hasse Schønweller 	(modtager ikke genvalg)
		 	Hans Henrik Andersen 	(modtager genvalg)
			Arvid Andersen	(modtager genvalg)
			Ronni Andersen 	(modtager genvalg)

		Bestyrelsessuppleanter: 	Bjarne Agerlin 	(modtager genvalg)
					(Der skal vælges en ekstra)

		Revisorer: 	Lasse Petersen 	(modtager genvalg)
			Kurt Jacobsen 	(modtager genvalg)

		Revisorsuppleant:  	Henrik Hansen 	(modtager genvalg)

Indkomne forslag: 

Forslag fra bestyrelsen om at hæve juniorkontingent med 50 kr., så størrelsen ensrettes med andre kontingenter for aktive. Forslag var vedlagt indkaldelsen.  
 
7. Eventuelt 



Pkt. 1. Bestyrelsen foreslog Søren Overgaard som dirigent, og han blev valgt. Søren erklærede at generalforsamlingen var korrekt indvarslet ifølge vedtægterne og derfor beslutningsdygtig.

Pkt. 2. Bestyrelsen foreslog Arvid Andersen som referent, og han blev valgt.

Pkt. 3. Bestyrelsen foreslog Lene og Lasse som stemmetællere og de blev valgt.

Pkt. 4. Ulrik Larsen fremlagde formandens beretning. Formandens beretning var fremsendt til alle medlemmer på forhånd og er vedlagt som selvstændigt tillæg til referatet. Formandens beretning blev godkendt af de tilstedeværende uden bemærkninger.

Pkt. 5. Osama gennemgik først regnskabet over havnedriften, derefter Sejlklubbens regnskab og til sidst regnskabet for Bamses legat.
Et medlem spurgte til hvorfor midlerne i Bamses Legat var investeret udelukkende i obligationer og Osama svarede, at det var bestemt via legatets fundats at midlerne skulle stå i sikre papirer.
De tre regnskaber blev godkendt af de tilstedeværende.

Pkt. 6. Der blev udleveret stemmesedler til alle aktive medlemmer, idet betalt medlemskab blev kontrolleret efter medlemsliste fra foreningslet.

Ulrik Larsen blev valgt som formand uden modkandidat.

Fire bestyrelsesmedlemmer skulle vælges. Tre af de siddende medlemmer modtog genvalg og to medlemmer meldte sig som nye kandidater. De nye kandidater var Svend Jørgensen og Per Kashmir. Der blev gennemført skriftlig afstemning hvor hver stemmeberettiget kunne stemme på maksimalt fire af de fem kandidater. De fire kandidater som fik flest stemmer og som dermed blev valgt var: Ronnie Andersen, Hans Henrik Andersen, Arvid Andersen og Svend Jørgensen.

Som bestyrelsessuppleanter stillede Bjarne Agerlin og Per Kashmir op og blev valgt.
Som revisorer blev Lasse Petersen og Kurt Jacobsen genvalgt.
Som revisorsuppleant blev Henrik Hansen genvalgt.

Forslaget fra bestyrelsen om at hæve juniorkontingentet blev vedtaget.

Pkt. 7. Som følge at kommunen og kommunens arkitekt ønsker et mindre rodet udtryk på bådpladsen om sommeren blev der spurgt til prisen for standardstativer. Der blev svaret at standardstativer ud over stativerne ville kræve en hydraulikvogn og at den samlede investering kunne forventes at løbe op i 5 millioner kroner. Der er dog ikke indhentet nyere og konkret tilbud på opgaven.
Ulrik supplerede med, at det efter alt at dømme også kunne være en mulighed at det enkelte medlem lejede stativer og at prisen på andre havne var mellem 1000 og 2000 kr. pr år.

Der blev spurgt til, om der havde været mange tyverier på havnen, og om havnen kunne orientere om det, når der havde været tyverier. 
Der blev svaret at der jævnligt var tyverier og at medlemmerne straks selv skulle anmelde tyverier til forsikring og politi. Havnefogeden vil gerne orienteres om eventuelle tyverier, men kan ikke foretage sig noget i forbindelse med anmeldelse.

Ronnie orienterede om at bestyrelsen havde undersøgt muligheden for kameraovervågning af havnearealer, og at kommunen var forbeholdne overfor et sådant tiltag, men at politiet stillede sig positivt. Osama oplyste, at der var sat 100.000 kr. af i budgettet til formålet, hvis klubben fik tilladelse til at etablere overvågning.

Generalforsamlingen sluttede klokken 20:30, hvorefter klubben bød på en øl.

